앞

<-

다음

->

瑜伽師地論卷第七十六

彌勒菩薩說

三藏法師玄□奉　詔譯

攝決擇分中菩薩地之五

復次心意識相. 當知如解深密經中. 廣慧菩薩請問佛言. 如世尊說於心意識◑密善巧菩薩. 於心意識◑密善巧菩薩者. 齊何名爲於心意識◑密善巧菩薩. 如來齊何施設彼爲於心意識◑密善巧菩薩. 說是語已. 爾時世尊告廣慧菩薩曰. 善哉. 善哉. 廣慧. 汝今乃能請問如來如是深義. 汝今爲欲利益安樂無量衆生. 哀愍世間及諸天人阿素洛等. 爲令獲得義利安樂故. 發斯問. 汝應諦聽. 吾當爲汝說心意識◑密義. 廣慧當知於六趣生死. 彼彼有情. ◑彼彼有情衆中. 或在卵生. 或在胎生. 或在濕生. 或在化生. 身分生起. 於中最初一切種子心識成熟. 展轉和合. 增長廣大. 依二執受. 一者有色諸根及所依執受. 二者相名分別言說◑論習氣執受. 有色界中具二執受. 無色界中不具二種. 復次廣慧. 此識亦名阿陀那識. 何以故. 由此識於身隨逐執持故. 亦名阿賴耶識. 何以故. 由此識於身攝受藏◑同安危義故. 亦名爲心. 何以故. 由此識色聲香味觸等積集滋長故. 復次廣慧. 阿陀那識爲依止. 爲建立故. 六識身轉. 謂眼識耳鼻舌身意識. 此中有識. 眼及色爲緣生眼識. 與眼識俱隨行同時同境有分別意識轉. 有識. 耳鼻舌身及聲香味觸爲緣生耳鼻舌身識. 與耳鼻舌身識俱隨行同時同境有分別意識轉. 廣慧. 若於爾時一眼識轉. 卽於此時唯有一分別意識與眼識同所行轉. 若於爾時二三四五諸識身轉. 卽於此時唯有一分別意識. 與五識身同所行轉. 廣慧. 譬如大暴水流. 若有一浪生緣現前. 唯一浪轉. 若二若多浪生緣現前. 有多浪轉然此暴水自類恒流無斷無盡. 又如善◑鏡面. 若有一影生緣現前. 唯一影起. 若二若多影生緣現前. 有多影起. 非此鏡面轉變爲影. 亦無受用滅盡可得. 如是廣慧. 由似暴流阿陀那識爲依止. 爲建立故. 若於爾時有一眼識生緣現前. 卽於此時一眼識轉. 若於爾時乃至有五識身生緣現前. 卽於此時五識身轉. 廣慧. 如是菩薩雖由法住智爲依止. 爲建立故. 於心意識◑密善幻. 然諸如來不齊於此施設. 彼爲於心意識一切◑密善巧菩薩. 廣慧. 若諸菩薩於內各別如實不見阿陀那. 不見阿陀那識. 不見阿賴耶. 不見阿賴耶識. 不見積集. 不見心. 不見眼色及眼識. 不見耳聲及耳識. 不見鼻香及鼻識. 不見舌味及舌識. 不見身觸及身識. 不見意法及意識. 是名勝義善巧菩薩. 如來施設彼爲勝義善巧菩薩. 廣慧. 齊此名爲於心意識一切◑密善巧菩薩. 如來齊此施設於心意識一切◑密善巧菩薩. 爾時世尊欲重宣此義而說頌曰

阿陀那識甚深細　一切種子如暴流

我於凡愚不開演　恐彼分別執爲我

復次一切法相. 當知如解深密經中. 德本菩薩請問佛言. 世尊. 如世尊說於諸法相善巧菩薩. 於諸法相善巧菩薩者. 齊何名爲於諸法相善巧菩薩. 如來齊何施設彼爲於諸法相善巧菩薩. 說是語己. 爾時世尊告德本菩薩曰. 善哉. 善哉. 德本. 汝今乃能請問如來如是深義. 汝今爲欲利益安樂無量衆生. 哀愍世間及諸天人阿素洛等. 爲令獲得義利安樂故. 發斯問. 汝應諦聽. 吾當爲汝說諸法相. 謂諸法相略有三種. 何等爲三. 一者遍計所執相. 二者依他起相. 三者円成實相. 云何諸法遍計所執相. 謂一切法名假安立自性差別. 乃至爲令隨起言說. 云何諸法依他起相. 謂一切法緣生自性. 則此有故彼有. 此生故彼生. 謂無明緣行. 乃至招集純大苦蘊. 云何諸法円成實相. 謂一切法平等眞如. 於此眞如諸菩薩衆勇猛精進. 爲因緣故. 如理作意. 無倒思惟. 爲因緣故. 乃能通達. 於此通達漸漸修集. 乃至無上正等菩提方證円滿. 復次德本. 如眩둔人眼中所有眩둔過患. 遍計所執相當知亦爾. 如眩둔人眩둔衆相. 或◑毛輪蜂◑◑염. 或復靑黃赤白等相差別現前. 依他起相當知亦爾. 如◑眼人遠離眼中眩둔過患. 卽此◑眼本性所行無亂境界. 円成實相當知亦爾. 復次德本. 譬如淸淨頗◑迦寶. 若與靑染色合. 則似帝靑大靑末尼寶像. 由邪執取帝靑大靑末尼寶故. 惑亂有情. 若與赤染色合. 則似虎珀末尼寶像. 由邪執取虎珀末尼寶故. 惑亂有情. 若與綠染色合. 則似末羅◑多末尼寶像. 由邪執取末羅◑多末尼寶故. 或亂有情. 若與黃染色合. 則似金像. 由邪執取眞金像故. 惑亂有情. 如是德本. 如彼淸淨頗◑迦上所有染色相應. 依他起相上遍計所執相言說習氣. 當知亦爾. 如彼淸淨頗◑迦上所有帝靑大靑. 虎珀末羅◑多金等邪執. 依他起相上遍計所執相執. 當知亦爾. 如彼淸淨頗◑迦寶. 依他起相. 當知亦爾. 如彼淸淨頗◑迦上所有帝靑大靑. 虎珀末羅◑多眞金等相. 於常常時. 於恒恒時. 無有眞實. 無自性性. 卽依他起相上由遍計所執相. 於常常時. 於恒恒時. 無有眞實. 無自性性. 円成實相當知亦爾. 復次德本. 相名相應以爲緣故. 遍計所執相而可了知. 依他起相上遍計所執相執以爲緣故. 依他起相而可了知. 依他起相上遍計所執相無執以爲緣故. 円成實相而可了知. 復次德本. 若諸菩薩能於諸法依他起相上. 如實了知遍計所執相. 卽能如實了知一切無相之法. 若諸菩薩如實了知依他起相. 卽能如實了知一切雜染相法. 若諸菩薩如實了知円成實相. 卽能如實了知一切淸淨相法. 復次德本. 若諸菩薩能於依他起相上. 如實了知無相之法. 卽能斷滅雜染相法. 若能斷滅雜染相法. 卽能證得淸淨相法. 如是德本. 由諸菩薩如實了知遍計所執相. 依他起相. 円成實相故. 如實了知諸無相法. 雜染相法. 淸淨相法. 如實了知無相法故. 斷滅一切雜染相法. 斷滅一切雜染相法故. 證得一切淸淨相法. 齊此名爲於諸法相善巧菩薩. 如來齊此施設彼爲於諸法相善巧菩薩. 爾時世尊欲重宣此義. 而說頌曰

若不了知無相法　雜染相法不能斷

不斷雜染相法故　壞證微妙◑相法

不觀諸行衆過失　放逸過失害衆生

懈怠住法動法中　無有失壞可◑愍

復次諸法無自性相. 當知如解深密經中. 勝義生菩薩. 白佛言. 世尊. 我曾獨在靜處. 心生如是尋思. 世尊以無量門曾說諸蘊所有自相. 生相. 滅相. 永斷. 遍知. 如說諸蘊. 諸處緣起諸食亦爾. 以無量門曾說諸諦所有自相. 遍知. 永斷. 作證. 修習. 以無量門曾說諸界所有自相. 種種界性. 非一界性永斷遍知. 以無量門曾說念住所有自相. 能治所治. 及以修習未生令生. 生已堅住不忘倍修增長廣大. 如說念住. 正斷神足. 根力覺支. 亦復如是. 以無量門曾說八支聖道所有自相. 能治所治. 及以修習未生令生. 生已堅住不忘倍修增長廣大. 世尊復說一切諸法皆無自性. 無生無滅. 本來寂靜. 自性涅槃. 未審. 世尊依何密意作如是說. 一切諸法皆無自性. 無生無滅. 本來寂靜. 自性涅槃. 我今請問如來斯義. 唯願如來哀愍. 解釋說一切法皆無自性. 無生無滅. 本來寂靜. 自性涅槃所有密意. 說是語已

爾時世尊告勝義生菩薩曰. 善哉善哉. 勝義生. 汝所尋思甚爲如理. 善哉善哉. 善男子. 汝今乃能請問如來如是深義. 汝今爲欲利益安樂無量衆生. 哀愍世間及諸天人阿素洛等. 爲令獲得義利安樂故. 發斯問. 汝應諦聽. 吾當爲汝解釋所說一切諸法皆無自性無生無滅. 本來寂靜. 自性涅槃所有密意

勝義生. 當知我依三種無自性性. 密意. 說言一切諸法皆無自性. 謂相無自性性. 生無自性性. 勝義無自性性. 善男子. 云何諸法相無自性性. 所謂諸法遍計所執相. 何以故. 此由假名安立爲相. 非由自相安立爲相. 是故說名相無自性性. 云何諸法生無自性性. 所謂諸法依他起相. 何以故. 此由依他緣力故有. 非自然有. 是故說名生無自性性. 云何諸法勝義無自性性所謂諸法由生無自性性故. 說名無自性性. 卽緣生法亦名勝義無自性性. 何以故. 於諸法中若是淸淨所緣境界. 我顯示彼以爲勝義無自性性. 依他起相非是淸淨所緣境界. 是故亦說名爲勝義無自性性. 復有諸法円成實相. 亦名勝義無自性性. 何以故. 一切諸法法無我性名爲勝義. 亦得名爲無自性性. 以是諸法勝義諦故. 無自性性之所顯故. 由此因緣名爲勝義無自性性. 善男子. 譬如空華. 相無自性性當知亦爾. 譬如幻像. 生無自性性當知亦爾. 一分勝義無自性性. 當知亦爾. 譬如虛空唯是衆色無性所顯遍一切處. 一分勝義無自性性. 當知亦爾. 法無我性之所顯故. 遍一切故. 善男子. 我依如是三種無自性性. 蜜意說言一切諸法皆無自性

勝義生. 當知我依相無自性性. 蜜意說言一切諸法無生無滅. 本來寂靜. 自性涅槃. 何以故. 若法自相都無所有則無有生. 若無有生則無有滅. 若無生無滅則本來寂靜. 若本來寂靜則自性涅槃. 於中都無少分所有更可令其般涅槃故. 是故我依相無自性性. 密意說言一切諸法無生無滅. 本來寂靜. 自性涅槃善男子. 我亦依法無我性所顯. 勝義無自性性密意說言一切諸法無生無滅. 本來寂靜. 自性涅槃. 何以故. 法無我性所顯. 勝義無自性性. 於常常時. 於恒恒時. 諸法法性. 安住無爲. 一切雜染不相應故. 於常常時. 於恒恒時. 諸法法性安住故無爲. 由無爲故. 無生無滅. 一切雜染不相應故. 本來寂靜. 自性涅槃是故我依法無我性所顯. 勝義無自性性密意說言一切諸法無生無滅. 本來寂靜. 自性涅槃

復次勝義生. 非由有情界中諸有情類. 別觀遍計所執自性. 爲自性故. 亦非由彼別觀依他起自性. 及円成實自性爲自性故. 我立三種無自性性. 然由有情於依他起自性. 及円成實自性上. 增益遍計所執自性故. 我立三種無自性性. 由遍計所執自性相故. 彼諸有情於依他起自性. 及円成實自性中. 隨起言說. 如如隨起言說. 如是如是由言說熏習心故. 或由言說隨覺故. 或由言說隨眠故. 於依他起自性. 及円成實自性中. 執著遍計所執自性相. 如如執著. 如是如是於依他起自性. 及円成實自性上. 執著遍計所執自性. 由是因緣. 生當來世依他起自性. 由此因緣. 或爲煩惱雜染所染. 或爲業雜染所染. 或爲生雜染所染. 於生死中長時馳騁. 長時流轉. 無有休息. 或在那落迦. 或在傍生. 或在餓鬼. 或在天上. 或在阿素洛. 或在人中. 受諸苦惱

復次勝義生. 若諸有情從本已來. 未種善根未淸淨障. 未成熟相續. 未多修勝解. 未能積集福德智慧二種資糧. 我爲彼故. 依生無自性性宣說諸法. 彼聞是已. 能於一切緣生行中. 隨分解了無常無恒. 是不安◑變壞法已. 於一切行心生怖畏. 深起◑患. 心生怖畏. 深◑患已遮止諸惡. 於諸惡法能不造作. 於諸善法能勤修習. 習善因故. 未種善根能種善根. 未淸淨障能令淸淨. 未熟相續能令成熟. 由此因緣. 多修勝解. 亦多積集福德智慧二種資糧. 彼雖如是種諸善根. 乃至積集福德智慧二種資糧. 然於生無自性性中. 未能如實了知相無自性性. 及二種勝義無自性性. 於一切行未能正◑. 未正離欲. 未正解脫. 未遍解脫煩惱雜染. 未遍解脫諸業雜染. 未遍解脫諸生雜染. 如來爲彼更說法要. 謂相無自性性. 及勝義無自性性. 爲欲令其於一切行能正◑故. 正離欲故. 正解脫故. 超過一切煩惱雜染故. 超過一切業雜染故. 超過一切生雜染故. 彼聞如是所說法已. 於生無自性性中. 能正信解相無自性性. 及勝義無自性性. 簡擇思惟. 如實通達. 於依他起自性中. 能不執著遍計所執自性相. 由言說不熏習智故. 由言說不隨覺智故. 由言說離隨眠智故. 能滅依他起相. 於現法中智力所持. 能永斷滅當來世因. 由此因緣. 於一切行. 能正◑患. 能正離欲. 能正解脫. 能遍解脫煩惱業生三種雜染. 復次勝義生. 諸聲聞乘種性有情. 亦由此道此行迹故. 證得無上安◑涅槃. 諸獨覺乘種性有情. 諸如來乘種性有情. 亦由此道此行迹故. 證得無上安◑涅槃. 一切聲聞獨覺菩薩. 皆共此一妙淸淨道. 皆同此一究竟淸淨. 更無第二. 我依此故. 密意說言唯有一乘. 非於一切有情界中. 無有種種有情種性. 或鈍根性. 或中根性. 或利根性有情差別. 善男子. 若一向趣寂聲聞種性補特伽羅. 雖蒙諸佛施設種種勇猛加行方便化導. 終不能令當坐道場證得無上正等菩提. 何以故. 由彼本來唯有下劣種性故. 一向慈悲薄弱故. 一向怖畏衆苦故. 由彼一向慈悲薄弱. 是故一向棄背利益諸衆生事. 由彼一向怖畏衆苦. 是故一向棄背發起諸行所作. 我終不說一向棄背利益衆生事者. 一向棄背發起諸行所作者. 當坐道場能得無上正等菩提. 是故說彼名爲一向趣寂聲聞. 若廻向菩提聲聞種性補特伽羅. 我亦異門說爲菩薩. 何以故. 彼旣解脫煩惱障已. 若蒙諸佛等覺悟時. 於所知障. 其心亦可當得解脫. 由彼最初爲自利益. 修行加行. 脫煩惱障. 是故如來施設彼爲聲聞種性. 復次勝義生. 如是於我善說. 善制法. 毘奈耶. 最極淸淨意樂所說善敎法中. 諸有情類意解種種差別可得. 善男子. 如來但依如是三種自性性. 由深密意. 於所宣說不了義經. 以◑密相. 說諸法要. 謂一切法皆無自性. 無生無滅. 本來寂靜. 自性涅槃. 於是經中. 若諸有情已種上品善根. 已淸淨諸障. 已成熟相續. 已多修勝解. 已能積集上品福德智慧資糧. 彼若聽聞如是法已. 於我甚深密意言說. 如實解了. 於如是法. 深生信解. 於如是義. 以無倒慧. 如實通達. 依此通達. 善修習故. 速疾能證最極究竟. 亦於我所深生◑信. 知是如來應正等覺. 於一切法現正等覺. 若諸有情已種上品善根. 已淸淨諸障. 已成熟相續. 已多修勝解未能積集上品福德智慧資糧. 其性質直. 是質直類. 雖無力能思擇廢立. 而不安住自見取中. 彼若聽聞如是法已. 於我甚深◑密言說. 雖無力能如實解了. 然於此法能生勝解. 發淸淨信. 信此經典. 是如來說. 是其甚深. 顯現甚深. 空性相應. 難見難悟. 不可尋思. 非諸尋思所行境界. 微細詳審聰明智者之所解了. 於此經典所說義中. 自輕而住. 作如是言. 諸佛菩提爲最甚深. 諸法法性亦最甚深. 唯佛如來能善了達. 非是我等所能解了. 諸佛如來. 爲彼種種勝解有情. 轉正法敎. 諸佛如來無邊智見. 我等智見猶如牛迹. 於此經典. 雖能恭敬. 爲他宣說. 書寫護持. 披閱流布. 殷重供養. 受誦溫習. 然猶未能以其修相發起加行. 是故於我甚深密意所說言詞. 不能通達. 由此因緣. 彼諸有情. 亦能增長福德智慧二種資糧. 於後相續未成熟者. 亦能成熟. 若諸有情廣說乃至未能積集上品福德智慧資糧. 性非質直. 非質直類. 雖有力能思擇廢立. 而復安住自見取中. 彼若聽聞如是法已. 於我甚深密意言說. 無有力能如實解了. 於如是法. 雖生信解. 然於其義隨言執著. 謂一切法決定皆無自性. 決定不生不滅. 決定本來寂靜. 決定自性涅槃. 由此因緣. 於一切法. 獲得無見及無相見由得無見無相見故. 撥一切相皆是無相. 誹撥諸法遍計所執相. 依他起相. 円成實相. 何以故. 由有依他起相. 及円成實相故. 遍計所執相. 方可施設. 若於依他起相. 及円成實相. 見爲無相. 彼亦誹撥遍計所執相. 是故說彼誹撥三相. 雖於我法起於法想. 而非義中起於義想. 由於我法起法想故. 及非義中起義想故. 於是法中持爲是法. 於非義中. 持爲是義. 彼雖於法起信解故. 福德增長. 然於非義起執著故. 退失智慧. 智慧退故. 退失廣大無量善法. 復有有情. 從彼聽聞. 謂法爲法. 非義爲義. 若隨其見. 彼卽於法起於法想. 於非義中起於義想. 執法爲法非義爲義. 由此因緣. 當知同彼退失善法. 若有有情. 不隨其見. 從彼덜聞一

切諸法皆無自性. 無生無滅. 本來寂靜. 自性涅槃. 便生恐怖生恐怖已. 作如是言. 此非佛語. 是魔所說. 作此解已. 於是經典. 誹謗毁罵. 由此因緣. 獲大衰損. 觸大業障. 由是因緣. 我說若有於一切相. 起無相見. 於非義中. 宣說爲義. 是起廣大業障方便. 由彼陷墜無量衆生. 令其獲得大業障故. 善男子. 若諸有情未種善根. 未淸淨障. 未熟相續. 無多勝解. 未集福德智慧資糧. 性非質直. 非質直類. 雖有力能思擇廢立. 而常安住自見取中. 彼若聽聞如是法已. 不能如實解我甚深密意言說. 故於此法不生信解. 於是法中起非法想. 於是義中起非義想. 於是法中執爲非法. 於是義中執爲非義. 唱如是言. 此非佛語. 是魔所說. 作此解已. 於是經典. 誹謗毁엽. 撥爲虛僞. 以無量門. 毁滅◑伏如是經典. 於諸信解此經典者. 起怨家想. 彼先爲諸業障所障. 由此因緣. 復爲如是業障所障. 如是業障初易施設. 乃至齊於百千俱◑那엾多劫. 無有出期. 善男子. 如是於我善說. 善制法. 毘奈耶. 最極淸淨意樂所說善敎法中. 有如是等諸有情類意解種種差別可得. 爾時世尊欲重宣此義而說頌曰

一切諸法皆無性　無生無滅本來寂

諸法自性恒涅槃　誰有智言無密意

相生勝義無自性　如是我皆已顯示

若不知佛此密意　失壞正道不能往

依諸◑道淸淨者　唯依此一無第二

故於其中立一乘　非有情性無差別

衆生界中無量生　唯度一身趣寂滅

大悲勇猛證涅槃　不捨衆生甚難得

微妙難思無漏界　於中解脫等無差

一切義成離惑苦　二種異說謂常樂

爾時勝義生菩薩. 復白佛言. 世尊. 諸佛如來密意語言. 甚奇希有. 乃至微妙最微妙. 甚深最甚深. 難通達最難通達. 如是我今領解世尊所說義者. 若於分別所行遍計所執相. 所依行相中. 假名安立以爲色蘊或自性相或差別相. 假名安立爲色蘊生. 爲色蘊滅. 及爲色蘊永斷遍知. 或自性相或差別相. 是名遍計所執相. 世尊依此施設諸法相無自性性. 若卽分別所行遍計所執相. 所依行相. 是名依他起相. 世尊依此施設諸法生無自性性. 及一分勝義無自性性. 如是我今領解世尊所說義者. 若卽於此分別所行遍計所執相. 所依行相中. 由遍計所執相不成實故. 卽此自性無自性性. 法無我眞如淸淨所緣. 是名円成實相. 世尊依此施設一分勝義無自性性. 如於色蘊如是. 於餘蘊皆應廣說. 如於諸蘊如是. 於十二處一一處中皆應廣說. 於十二有支一一支中皆應廣說. 於四種食一一食中皆應廣說. 於六界十八界一一界中皆應廣說. 如是我今領解世尊所說義者. 若於分別所行遍計所執相. 所依行相中. 假名安立以爲苦諦苦諦遍知. 或自性相或差別相. 是名遍計所執相. 世尊依此施設諸法相無自性性. 若卽分別所行遍計所執相. 所依行相. 是名依他起相. 世尊. 依此施設諸法生無自性性. 及一分勝義無自性性. 如是我今領解世尊所說義者. 若卽於此分別所行遍計所執相所依行相中. 由遍計所執相不成實故. 卽此自性無自性性. 法無我眞如淸淨所緣. 是名円成實相. 世尊. 依此施設一分勝義無自性性. 如於苦諦如是. 於餘諦皆應廣說. 如於聖諦如是. 於諸念住正斷神足根力覺支道支中一一皆應廣說. 如是我今領解世尊所說義者. 若於分別所行遍計所執相所依行相中. 假名安立以爲正定. 及爲正定能治所治. 若正定修未生令生. 生已堅住不忘. 倍修增長廣大. 或自性相. 或差別相. 是名遍計所執相. 世尊依此施設諸法相無自性性. 若卽分別所行遍計所執相所依行相. 是名依他起相. 世尊依此施設諸法生無自性性. 及一分勝義無自性性. 如是我今領解世尊所說義者. 若卽於此分別所行遍計所執相所依行相中. 由遍計所執相不成實故. 卽此自性無自性性. 法無我眞如淸淨所緣. 是名円成實相. 世尊依此施設諸法一分勝義無自性性

世尊. 譬如毘濕縛藥. 一切散藥仙藥方中皆應安處. 如是世尊. 依此諸法皆無自性. 無生無滅. 本來寂靜. 自性涅槃. 無自性性了義言敎. 遍於一切不了義經皆應安處. 世尊. 如彩畵地遍於一切彩畵事業皆同一味. 或靑或黃或赤或白. 復能顯發彩畵事業. 如是世尊. 依此諸法皆無自性廣說乃至自性涅槃. 無自性性了義言敎. 遍於一切不了義經. 皆同一味. 復能顯發彼諸經中所不了義世尊. 譬如一切成熟珍羞諸餠果內投之熟◑更生勝味. 如是世尊. 依此諸法皆無自性廣說乃至自性涅槃. 無自性性了義言敎. 置於一切不了義經. 生勝歡喜. 世尊. 譬如虛空遍一切處皆同一味不障一切所作事業. 如是世尊. 依此諸法皆無自性廣說乃至自性涅槃. 無自性性了義言敎. 遍於一切不了義經. 皆同一味不障一切聲聞獨覺及諸大乘所修事業. 說是語已. 爾時世尊. 歎勝義生菩薩曰. 善哉善哉. 善男子. 汝今乃能善解如來所說甚深密意言義. 復於此義善作譬喩. 所謂世間毘濕縛藥雜彩畵地熟◑虛空. 勝義生. 如是如是更無有異. 如是如是汝應受持. 勝義生菩薩. 復白佛言. 世尊初於一時. 在婆羅엿斯仙人◑處施鹿林中. 唯爲發趣聲聞乘者. 以四諦相轉正法輪. 雖是甚奇甚爲希有一切世間諸天人等先無有能如法轉者. 而於彼時所轉法輪有上有容是未了義. 是諸諍論安足處所. 世尊在昔第二時中. 唯爲發趣修大乘者. 依一切法皆無自性. 無生無滅. 本來寂靜. 自性涅槃. 以◑密相. 轉正法輪. 雖更甚奇甚爲希有. 而於彼時所轉法輪. 亦是有上有所容受. 猶未了義. 是諸諍論安足處所. 世尊於今第三時中. 普爲發趣一切乘者. 依一切法皆無自性. 無生無滅. 本來寂靜. 自性涅槃無自性性. 以顯了相轉正法輪. 第一甚奇最爲希有. 于今世尊所轉法輪. 無上無容是眞了義. 非諸諍論安足處所. 世尊若善男子或善女人. 於此如來依一切法皆無自性. 無生無滅. 本來寂靜. 自性涅槃. 所說甚深了義言敎. 聞已信解書寫護持供養流布. 受誦溫習如理思惟. 以其修相發起加行生幾所福. 說是語已. 爾時世尊告勝義生菩薩曰. 勝義生是善男子或善女人. 其所生福無量無數難可喩知. 吾今爲汝略說少分. 如爪上土比大地土. 百分不及一. 千分不及一. 百千分不及一. 數算計喩뢸波尼殺曇分亦不及一. 或如牛迹中水比四大海水. 百分不及一. 廣說乃至뢸波尼殺曇分亦不及一. 如是於諸不了義經. 聞已信解. 廣說乃至以其修相發起加行所獲功德. 比此所說了義經敎聞已信解所集功德. 廣說乃至以其修相發起加行所集功德. 百分不及一. 廣說乃至뢸波尼殺曇分亦不及一. 說是語已

勝義生菩薩復白佛言. 世尊. 於是解深密法門中. 當何名此敎. 我當云何奉持. 佛告勝義生菩薩曰. 善男子. 此名勝義了義之敎. 於此勝義了義之敎. 汝當奉持. 說此勝義了義敎時. 於大會中有六百千衆生. 發阿□多羅三□三菩提心. 三百千聲聞遠塵離垢. 於諸法中得法眼◑. 一百五十千聲聞永盡諸漏心得解脫. 七十五千菩薩得無生法忍

瑜伽師地論卷第七十六

위

*

다음

->